31 ጉንቦት 2019 ቀዳማይ ሚኒስትር ኢትዮጵያ ነበር መለስ ዜናዊ፡ ኣብ ውልቃዊ ዓቕሙን መሪሕነቱን ዝንእድዎ ብዙሓት እዮም። ይኹን እምበር ተተካእቲ ከፍሪ ብዘይምኽኣሉ ውድብ ህወሓት ናይ ንፉዓት መራሕቲ ዋሕዲ ከጋጥሞ ከምዝኸኣለ ዝገልጹ 'ውን ኣለዉ። በዚ ምኽንያት ኣብ ፖለቲካ ኢትዮጵያ ናይ ዓብላላይነት ቦታ ዝነበሮ ህወሓት ሓይሉ ተዳኺሙ መቐለ ክኣቱ ዝተገደደ ብኻልኦት ኣባላት ኢህወዴግ ተደንዲኑ'ውን ከም ዝኾነ ተንተንቲ ፖለቲካ የረድኡ። ህወሓት ኣብ ዝሓለፈ ዓመት ኣብ ዘካየዶ ጉባኤ ቀንዲ ጸገማት ፖለቲካ እታ ሃገር ካብ ምንኣስ ዓቕሚ ኣመራርሓ ዝፍልፍል ከምዝኾነ ገምጊሙ እዩ። እቲ ውድብ ካብዚ ተበጊሱ ንኣቦ መንበር ህወሓትን ፕሬዚደንት መንግስቲ ትግራይን ነበር ኣይተ ኣባይ ወልዱ ካብ ስልጣኑ ኣልዩ ሓድሽ አመራርሓ ድማ ኣቚሙ። ቅድሚ ሓደ ዓመትን ፈረቓን ኣቦ መንበር ህወሓት ኮይኑ ዝተመዘዘ ዶክተር ደብረጽዮን ገብረሚካኤል ብምክትል ርእሰ ምምሕዳር ደረጃ ፕሬዚደንት መንግስቲ ትግራይ ኮይኑ ተሸይሙ። ነባራት ተጋደልቲ ቃልሲ ህዝቢ ትግራይ ኣፍልጦ ተዋሂቡዎም ንሓደጋ ዝተቓልዑ ሰለስተ ሓድግታት ትግራይ ሓቅታት ብዛዕባ ኣብ ትግራይ ኣሎ ዝተብሃለ ነዳዲ 'ኣዮኻ ናይና' ደገፍቲ ኩዕሶ እግሪ መቐለ 70 እንደርታ ንጋንትኦም ጥራይ ይጥቀመሉ ዝነበሩ 'ኣዮኹም ናይና'' ዝብል ናእዳ ንደብረጽዮን እውን ተጠቒሞሙሉ። ኣብ ትግራይ ብዘይተለመደ መልክዑ እውን ስእልታት ደብረጽዮን ገብረሚካኤል ኣብ ተሽከርከርትን ዝተፈላለዩ ወሃብቲ ኣገልግሎትን ክጥቅዑ ልሙድ እናኾነ መጺኡ። ገለ እዋናት ድማ፡ ዶክተር ደብረጽዮን ሃይማኖታዊ ካባ ከይተረፈ ኣልቢስካ ናይ ምንጋስ ዝመስል ከይዲ ይስትውዓል'ሎ። ንምዃኑ ዶክተር ደብረጽዮን ኣብ ስልጣን ካብ ዝመጽእ እንታይ እዩ ሰሪሑ?
